Red, White & Royal Blue (film)
<s>Crveno, belo i kraljevski plavo () jeste LGBT+ američka romantična komedija iz 2023. godine.</s><s>Režiju potpisuje Metju Lopez, koji je sastavio scenario zajedno sa Tedom Malaverom, dok glavne uloge tumače Tejlor Zahar Perez i Nikolas Golicin.</s><s>Temelji se na istoimenom romanu Kejsi Makviston.</s>

<s>Godine 2019,  je najavio razvoj filma sa Gregom Berlantijem kao producentom.</s><s>Lopez je najavljen kao reditelj i koscenarista sa Malaverom 2021.</s><s>Kasting je počeo u junu 2022. godine.</s><s>Istog meseca, Zahar Perez i Golicin su najavljeni kao glavni glumci, dok je Uma Terman najavljena za sporednu ulogu.</s><s>Većina preostalih glumaca je objavljena sledećeg meseca.</s><s>Snimanje je održano u Engleskoj između juna i avgusta 2022. godine.</s>

<s>Premijera je održana 22. jula 2023. godine u  u Londonu, dok ga je  potom objavio 11. avgusta. iste godine.</s>

<s>Radnja 
Aleks Klermont Dijaz, sin Elen Klermont, prve žene na funkciji predsednice Sjedinjenih Država, koja se ponovo kandiduje, prisustvuje kraljevskom venčanju princa Filipa sa svojom najboljom prijateljicom Norom Holeran, unukom potpredsednika.</s><s>Aleks mrzi princa Henrija, unuka kralja i Filipovog brata.</s><s>Tokom prijema, on se sukobljava sa Henrijem, gde svadbena torta padne na njih.</s><s>Incident je fotografisan i naširoko medijski propraćen.</s>

<s>Da bi sveli na minimum posledice incidenta, posebno dok Elen Klermont treba da vodi kampanju za drugi mandat, Aleks i Henri su primorani da daju niz intervjua i poseta javnosti, predstavljajući se kao prijatelji.</s><s>Aleks kasnije priznaje Henriju da je počeo da ga mrzi nakon što ga je Henri odbio na njegovom prvom javnom pojavljivanju kao predsednicinom sinu.</s><s>Henri otkriva da mu nije dato prostora da tuguje zbog očeve smrti, zbog čega jeodbio da razgovara.</s><s>Njih dvoje se mire, kasnije razmenjuju brojeve i brzo postaju prijatelji.</s>

<s>Na Aleksovoj novogodišnjoj zabavi, Henri beži sa zabave nakon što je video Aleksa kako ljubi više devojaka u ponoć, a Aleks ga prati.</s><s>Henri je potom poljubio Aleksa i otišao, ali mu nakon toga ignoriše poruke.</s><s>Nakon što se poverio Nori, Aleks shvata da Henri mora da gaji osećanja prema njemu, što kasnije shvata da i on ima.</s>

<s>Sedmicama kasnije, na Predsedničkoj večeri, Aleks se konačno ponovo sastaje sa Henrijem, s kojim se ljubi i kasnije se kresnu.</s><s>Par nastavlja da se tajno viđa, a za njihovu vezu znaju samo Beatris (Henrijeva sestra), Nora i Tajna služba.</s>

<s>Radeći po planu koji je Aleks napravio da preokrene Teksas na predstojećim izborima, Elen ga šalje tamo da tamo vodi njenu kampanju.</s><s>Henri ga posećuje jedne noći i njih dvojca imaju seks.</s><s>Jutro nakon toga, Zahra, zamenica šefa osoblja Bele kuće, otkriva da su njih dvoje zajedno i grdi par, zahtevajući od Henrija da se vrati u Englesku.</s><s>Aleks se kasnije autuje Elen, koja ga podržava, ali mu govori da se uveri da je ozbiljan u vezi sa Henrijem s obzirom na međunarodne implikacije njihove veze.</s>

<s>Aleks poziva Henrija u vikendicu njegovog oca u Ostinu, gde on počinje da ispoveda svoju ljubav prema njemu.</s><s>Henri, znajući da ne može otvoreno da bude zaljubljen u Aleksa zbog njegovih očekivanja kao člana kraljevske porodice, iznenada odlazi i ponovo ignoriše njegove poruke i pozive.</s><s>Frustriran, Aleks odlazi u London da vidi Henrija i da traži odgovore.</s><s>Henri na sličan način izražava svoju ljubav prema Aleksu, ali priznaje da, kao član kraljevske porodice, ne može otvoreno da bude svoj.</s><s>Aleks ga uverava da se mogu voleti pod sopstvenim uslovima i njih dvoje se pomire.</s>

<s>Sledećeg jutra, lični imejlovi Aleksa i Henrija procure u štampu.</s><s>Primorani su da prekinu međusobni kontakt dok Zahra ne kontaktira Šana, Henrijevog konjanika, sa kojim je Zahra u tajnoj vezi.</s><s>Aleks odmah leti u London da se ponovo ujedini sa Henrijem.</s><s>Kralj ih poziva na sastanak i govori im da, iako veruje da je njihova ljubav stvarna, ne mogu biti zajedno jer je veza u suprotnosti sa tradicionalnom slikom krune.</s><s>Aleks i Henri, međutim, primećuju gomilu ljudi koja se okupila ispred Bakingemske palate u znak podrške Henriju i Aleksu.</s><s>Ohrabreni, zajedno izlaze napolje, pozdravljajući javnost kao par.</s>

<s>Nešto kasnije, Aleksov plan da preokrene Teksas na izborima rezultira Eleninom reizborom za mesto predsednice.</s><s>Da bi proslavili, Aleks i Henri posećuju Aleksov dom iz detinjstva.</s>

<s>Uloge 
 Tejlor Zahar Perez kao Aleks Klermont Dijaz, sin predsednice Sjedinjenih Država
 Nikolas Golicin kao Henri, princ Ujedinjenog Kraljevstva
 Uma Terman kao Elen Klermont, prva žena na funkciji predsednika Sjedinjenih Država
 Stiven Fraj kao kralj Džejms -{III}-, deda princa Henrija
 Sara Šahi kao Zahra Benkston, zamenica šefa kabineta predsednice Klermont
 Rejčel Hilson kao Nora Holeran, Aleksova najbolja prijateljica i unuka potpredsednika Sjedinjenih Država
 Eli Bamber kao princeza Beatris, mlađa sestra princa Henrija
 Malkolm Atobra kao Persi „Pez” Okonjo, najbolji prijatelj princa Henrija
 Klifton Kolins Mlađi kao kongresmen Oskar Dijaz, Aleksov otac
 Aneš Šet kao Ejmi Gupta, agentkinja tajne službe
 Akšej Kana kao Šan Šrivistava, konjanik princa Henrija
 Šeron D. Klark kao premijerka Ujedinjenog Kraljevstva
 Tomas Flin kao princ Filip, stariji brat princa Henrija
 Huan Kastano kao Migel Ramos, novinar koji se bavi politikom i Aleksova bivša šema
 Donald Sejdž Mekej kao Džefri Ričards, kandidat za izbore protiv predsednice Klermont</s>

<s>Pored toga, Rejčel Medou i Džoj Rid se pojavljuju kao one same.</s><s>Kejsi Makviston, autor istoimenog romana, nastupa u kameo ulozi kao pisac govora za predsednicu Klermont.</s>

<s>Produkcija</s>

<s>Razvoj 
U aprilu 2019. objavljeno je da je  pobedio na aukciji za filmska prava na roman Crveno, belo i kraljevski plavo, koji će proizvoditi  preko svoje podružnice .</s><s>U oktobru 2021. objavljeno je da je Metju Lopez angažovan da režira i ponovo napiše nacrt scenarija Teda Malavera.</s>

<s>Kasting 
U junu 2022.</s><s>Tejlor Zahar Perez i Nikolas Golicin najavljeni su za glavne uloge u filmu, glumeći Aleksa Klermont Dijaza i princa Henrija.</s><s>Potvrđeno je da Uma Terman glumi Elen Klermont.</s><s>Potom je najavljeno da će se Klifton Kolins Mlađi, Stiven Fraj, Sara Šahi, Rejčel Hilson, Eli Bamber, Aneš Šet, Polo Morin, Ahmed Elhaj i Akšaj Kana takođe pridružiti glumačkoj postavi.</s><s>Produkcija je počela u Ujedinjenom Kraljevstvu istog meseca.</s><s>U julu 2022. su uposleni i Šeron D. Klark, Malkolm Atobra i Tomas Flin.</s>

<s>Snimanje 
Snimanje je započelo u Ujedinjenom Kraljevstvu u junu 2022. i završilo se avgusta iste godine.</s>

<s>Muzika 
 je komponovao muziku za film.</s><s>Saundtrek je zadat 11. avgusta 2023. za .</s>

<s>Na albumu se nalaze pesme izvođača Vagabona i Olivera Sima.</s><s>Vagabona je objavljen kao promotivni singl 26. jula 2023.</s><s>Reč je o obradi istoimene pesme iz mjuzikla Karusel.</s><s>Dana 3. avgusta usledila je Simova pesma , odnosno orkestarska verzija njegove istoimene pesme sa albuma  iz 2022. godine.</s>

<s>Spisak pesama</s>

<s>Prikazivanje 
Premijera je prikazana 22. jula 2023. godine u  u Londonu, međutim bez članova glumačke postave zbog štrajka SAG-AFTRA 2023.</s><s>Metju Lopez je bio jedini prisutan član produkcije, ali nije prošao crvenim tepihom, niti je dao intervjue jer je takođe štrajkovao kao član Udruženja pisaca Amerike.</s>

<s>Video-striming platforma  objavila ga je 11. avgusta 2023. godine.</s>

<s>Kritike</s>

<s>Publika 
Dospeo je na vrh svetske top-liste na platformi  tokom vikenda premijere.</s><s>Prema preduzeću , ušao je u prve 3 najgledanije romantične komedije na toj platformi ikad u prvoj sedmici od kad je objavljen.</s><s>Sajt za prikupljanje recenzija  prijavio je procenat odobravanja od 94% od publike na osnovu više od 2.500 recenzija, sa prosečnom ocenom od 4,7/5.</s><s>Konsenzus publike na sajtu glasi „Slatka i duhovita rom-kom sa parom šarmantnih zvezda, [film] Crveno, belo i kraljevski plavo će vas ostaviti sa željom za nastavak čim se film završi”.</s><s>Publika na sajtu , koji koristi ponderisani prosek, dodelila je filmu ocenu 6,2/10 na osnovu 56 ocena publike, što ukazuje na „generalno povoljne kritike”.</s>

<s>Kritičari 
Sajt za prikupljanje recenzija  prijavio je procenat odobravanja od 77% na osnovu 104 recenzije kritičara, sa prosečnom ocenom od 6,4/10.</s><s>Konsenzus krizičara sajta glasi: „Zabavan i simpatičan, [film] Crveno, belo i kraljevski plavo je veselo formulisani rom-kom koji obuhvata inkluziju bez oslanjanja na stereotipe”.</s><s>Kritičari na sajtu , koji koristi ponderisani prosek, dodelili su filmu ocenu 62 od 100 na osnovu 25 kritika kritičara, što ukazuje na „generalno povoljne kritike”.</s>

<s>Reference</s>

<s>Spoljašnje veze</s>

<s>Filmovi 2023.</s><s>Filmovi na engleskom jeziku
Filmske romantične komedije
Filmovi sa LGBT tematikom
Filmovi studija Amazon Studios</s>

